**ZÁPISNICA**

**z ustanovujúceho zasadnutia Rady školy pri SSOŠ, Saleziánska 18, Žilina**

Účasť: podľa prezenčnej listiny, *Príloha č. 1*

Termín konania: 17. 02. 2023

Miesto konania: Súkromná stredná odborná škola, Saleziánska 18, Žilina

Program:  
1. Otvorenie zasadnutia

2. Oboznámenie členov Rady školy so vzdelávacími výsledkami žiakov za prvý polrok   
3. Vyhodnotenie záverov zo štátnej školskej inšpekcie

4. Počet tried v ďalšom šk. roku 2023/2024

5. Priestory školy

6. Otvorená diskusia

Zápis o priebehu:

Ad 1

Zasadnutie otvorila predsedkyňa Rady školy Ing. Katarína Harantová. Privítala prítomných a oboznámila ich s programom zasadnutia. Všetci prítomní s programom súhlasili.

Ad 2

Vyhodnotenie vzdelávacích výsledkov za prvý polrok šk. roku 2022/2023

Zhodnotenie výsledkov z polročnej klasifikačnej porady:

Prvý ročník, prospeli s vyznamenaním: Boča Matúš, Daniš Matúš, Kubišta Adrián, Olbert Michal, Polkoráb Samo, Švejda Adam Ladislav.

Druhý ročník, prospeli s vyznamenaním: Laterníková Lea, Martvoň Ján, Skukálek Marko, Špánik Tomáš, Šulgan Filip, Tvarožek Alex, Vacula Michal.

Tretí ročník, prospeli s vyznamenaním: Daniš Marián, Ďurčan Tomáš, Gazdík Filip, Piala Lukáš, Vacula Filip.

Štvrtý ročník, prospeli s vyznamenaním: Knapcová Bianka, Kováčová Kristína, Romančíková Adela, Sirotová Natália, Sobolová Daša, Trnková Monika.

Ad 3

Kontrola vzdelávacej činnosti zo štátnej školskej inšpekcie prebiehala na našej škole v termíne od 1.12. do 7.12. 2022. Vyučujúci mali niekoľko hospitácií na hodinách odborných a všeobecnovzdelávacích predmetov. Hospitujúci si všímali najmä odbornosť, komunikáciu so žiakmi, skupinovú prácu a najmä sebahodnotenie a sebareflexiu žiakov. Závery z inšpekcie sú k nahliadnutiu u pani riaditeľky školy. Do konca tohto šk. roku 2022/2023 sa navrhli zapracovať odporúčania zo strany inšpekcie v ŠkVP.

Ad 4

V školskom roku 2022/2023 máme posledný štvrtý ročník školy podnikania. Žiaci štvrtého ročníka končia na našej škole v máji (22. – 23. máj), úspešným absolvovaním maturitnej skúšky. V novom školskom roku 2023/2024 sa otvárajú prvýkrát dve triedy prvého ročníka. V ostatných ročníkoch máme po jednej triede.

Ad 5

Situácia v roku 2023 je náročná nielen pre domácnosti, ale aj podnikateľské subjekty v dôsledku nárastu nákladov za energie. Uvedený nárast nákladov je spôsobený externými faktormi. Naša škola v dôsledku daných skutočností, ale aj nárastom počtu žiakov hľadá nové priestorové možnosti pre školu. V tomto náročnom období to nie je ľahké, prenájom priestorov (kapacity pre školu) sa pohybuje v rozmedzí od 10 000 €/mesiac do 15 000 €/mesiac.

Ad 6

Otvorená diskusia, pri ktorej sme sa vyjadrovali k dosiahnutým polročným výchovno-vzdelávacích výsledkoch, možnostiach ich zlepšenia, sponozoringu pre školu od externých firiem vo forme notebookov a inej výpočtovej techniky.

Zasadnutie Rady školy ukončila a prítomným za účasť poďakovala predsedkyňa Rady školy Ing. Katarína Harantová.

V Žiline: 17. 2. 2023

Ing. Katarína Harantová

predseda RŠ